《爬沙曲》
清代·厉同勋

昨离句漏山，今仍山下住。河乾无水舟不前，云是方行十里路。

无高何矗矗，两日犹在目。送尽行路人，使我心转轴。

朝爬沙，暮爬沙，舟子持杷泣且语，可怜辛苦不还家。

闻汝言，意凄然，同为飘泊东西客，相邀举酒呼青天。

问天天不管，那更论长短。不如一曲雍门弹，千古英雄尽肠断。

作者简介：厉同勋，字冠卿，号茶心，仪徵人。嘉庆庚午副贡，历官廉州知府。有《厉廉州诗集》。